Diari Oficial de la Generalitat Valenciana


Sumari del DOGV 6488, del 25-03-2011 (2011/3336)

RESOLUCIÓ de 21 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial de l'immoble de 3.033 m² de superfície, situat a Calles, carretera Calles-Villar de los Olmos, realitzada per l'ajuntament del dit municipi a favor de la Generalitat, per a ser destinat a la construcció d'un parc rural d'emergències.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3336


Data del document
:   21-03-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 21 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial de l'immoble de 3.033 m² de superfície, situat a Calles, carretera Calles-Villar de los Olmos, realitzada per l'ajuntament del dit municipi a favor de la Generalitat, per a ser destinat a la construcció d'un parc rural d'emergències. [2011/3336]  
L'Ajuntament de Calles, en sessió plenària realitzada el dia 11 de desembre de 2009, va acordar la cessió gratuïta mitjançant mutació demanial a la Generalitat de l'immoble de la seua propietat de 3.033 m² de superfície, situat a la carretera Calles Villar de los Olmos de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria de Governació, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble a la construcció d'un parc rural d'emergències.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat mitjançant mutació demanial realitzada per l'Ajuntament de Calles de l'immoble de 3.033 m² de superfície situat a la carretera Calles Villar de los Olmos de la dita població, que confronta: davant, carretera Villar de los Olmos; fons, parcel·la 55 polígon 31 d'Isabel Dubal García; parcel·la 337 polígon 31 en investigació; parcel·la 32 polígon 31 de José Francisco Adalid Arana; dreta, resta de la finca matriu; esquerra, camí radiofar.  
Consta inscrita en el Registre de la Propietat de Chelva al tom 275, llibre 17, foli 89, finca 2380, inscripció 1ª.  
Referència cadastral: 0082463QD6471E5029EO (part).  
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Calles, s'efectua amb la condició de destinar l'immoble a parc rural d'emergències, i queda subjecta al que disposa l'article 37 de la Llei 14/2003, de Patrimoni de la Generalitat, i en les condicions assenyalades en l'acord de cessió. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'ajuntament i enviada com a sol·licitud de reversió a la Conselleria d'Economia, Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic de medi ambient i adscrit a la Conselleria de Governació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 21 de març de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.